ภัตตาคารหงส์ฟ้าเป็นหนึ่งในภัตตาคารดังประจำจังหวัด ที่เป็นที่รองรับการเลี้ยงรับรองทั้งงานแต่ง งานรับรองแขกบ้านแขกเรือน งานเลี้ยงบริษัท ซึ่งโด่งดังเรื่องการจัดโต๊ะจีนและ อาหารจีนที่มีรสชาติถูกปากคนจีน ค่ะ... ที่สำคัญในยามพระเทพเสด็จมา จ.อุทัย และเลยมานครสวรรค์ ทางจังหวัด ละสมาคมพ่อค้าจังหวัด มักจะจัดโต๊ะจีนที่ร้านหงส์ฟ้า เพื่อรองรับพระเทพด้วย

   [ ร้านอยู่ตรงไหน???!!!~ ]

   ร้านอยู่บนถนนอารักษ์ เส้นคู่ขนานถนนมาตุลี เส้นนี้จะเป็นที่ตั้งของ โรงพยาบาลสวรรค์ประชารักษ์ เข้าได้ทั้งจากทั้ง 2 ถนน และร้านอยู่ใกล้ ทั้งโรงพยาบาลและเทศบาลเลยค่ะ ที่จอดรถจะมีการจองไว้บ้างสำหรับคนจองโต๊ะ แต่ไม่พอค่ะ ต้องหาที่จอดตามริมถนนทั้ง 2 ฝั่ง

   [ ร้านขายอะไรบ้าง???!!!~ ]  

   ร้านมีโต๊ะจีนราคาแตกต่างไปตามชนิดอาหาร อย่างเช่น เป๋าฮื้อ หมูหัน หรือ หูฉลามน้ำแดง และ สามารถสั่งอาหารเป็นรายการๆ ได้ ราคาโต๊ะจีนเริ่มที่ 

     [ โต๊ะจีนปรับเมนูได้อะไรบ้าง???!!!~ ]

     วันนี้สั่งโต๊ะจีนเพื่อมาจัดงานทำบุญขึ้นบ้านใหม่จำนวน 5 โต๊ะ เลือกเมนูที่มีเป็ดปักกิ่ง และปรับเพิ่ม มีรสชาติและเมนูที่ได้ดังนี้ 

1). ออเดิร์ฟฮ่องกง 4 รายการ ได้แก่
     1. ก๋วยเน็ก เมนูที่นำคอหมูมาบดปรุงรส ทอดกรอบนอก ด้านในนุ่ม เวลากัดเนื้อจะเด้งๆ จิ้มน้ำจิ้มบ๊วย อร่อยดีค่ะ 
     2. ขนมจีบหมู ที่นี่ขึ้นชื่อ ลูกโต เนื้อแน่น รสชาติดีมาก
     3. ไก่แช่เหล้า รสชาติกลางๆ ไก่ชิ้นใหญ่ ได้สาหร่ายญี่ปุ่นวางมาให้ทานแกล้ม
     4. ปอเปี๊ยะกุ๊ยช่าย ไส้กุยช่ายเยอะ แน่น แป้งทอดกรอบ จิ้มซีอิ๊วหวาน ก็อร่อยแล้วค่ะ

2). กุ้งเตะฟุตบอล

     กุ้งนึ่งสไตล์ติ่มซำ เนื้อเด้ง อร่อย ผัดแบบน้ำแดง ทานกับเห็ดและหน่อไม้กระป๋อง อร่อยใช้ได้ทีเดียว 

3). เป็ดปักกิ่ง

     เป็ดย่างได้แห้งและเกรียมดีค่ะ ซ้อสราดรสอร่อย แป้งก็นุ่ม รสชาติมาตรฐาน และเนื้อเป็ด ถูกนำมาทำ 2 เมนู คือ

     1. เมี่ยงเนื้อเป็ด ที่เครื่องสมุนไพรแน่นสุดๆ รสชาติดี

     2. เป็ดทอดกระเทียม รสกลางๆ ทานได้ค่ะ 

4). สลัดญี่ปุ่น

      ลูกชิ้นรสชาติคล้าย ก๋วยเน็ก และผักต่างๆ ทานกับ ครีมสลัดใส่ลูกเกด รสออกหวาน มีวาซาบิเคลือบบนลูกชิ้น ปริมาณพองาม 

5). ปลาตะโกกนึ่งบ๊วย

     ปลาตะโกกเนื้อเยอะ นุ่ม เพราะปลาสดมาก นึ่งบ๊วย รสชาติออกจัดนิดหน่อย อร่อยมากๆ เสียตรงก้างเยอะพอควรค่ะ

6). ต้มซีฟู้ดใส่หน่อไม้กระป๋อง

      ซีฟู้ดทั้งกุ้ง ปลา และหน่อไม้กระป๋อง ต้มเครื่องยาจีน ทานได้เพลินๆ ใครชอบหน่อไม้กระป๋อง ที่นี่ใช้หน่อไม้ขนาดใหญ่ ทานแล้วจุใจค่ะ

7). หมี่อบเนื้อปู

     เมนูเส้น ที่มาทานโต๊ะจีนต้องมี เส้นผัดได้กลิ่นไหม้ เกรียมนิดๆ แฮมและเนื้อปูเยอะดีค่ะ รสชาติจะออกจืดๆ ไม่จัดมาก

8). โอนีแปะก้วย

     ของหวานขวัญใจหลายๆ วัย เพราะเผือกและแปะก้วยนี่ผู้ใหญ่ชอบ ส่วนข้าวเหนียวเผือกนี่เด็กๆ ที่ไม่ต้องระวังเรื่องแป้ง ชอบกันมาก สำหรับของหวานเมนูนี้ ทำรสชาติได้ดี ไม่หวานมาก

   [ สรุปคะแนน???!!!~ ]

   โดยรวมมอบ 4 ดาว สำหรับเมนูอาหาร รสชาติ ความสดของปลา ความคุ้มค่า การบริการแบบเหลา และความเร็วของการออกอาหาร พร้อมพนักงานที่นำมาจัดเลี้ยงนอกสถานที่ 


